cyanic-selkie/wikianc huggingface dataset:
קרל פירסון
פוליטיקה ואאוגניקה
נאמנותו לאידאולוגיה הסוציאליסטית הובילה אותו לדחות קבלת תארים יוקרתיים שהוצעו לו, בהם תואר מסדר האימפריה הבריטית בדרגת קצין (OBE) בשנת 1920 ותואר אביר בשנת 1935.
פריטין
מחלות הקשורות לרמת הפריטין בדם
בדם האדם רוב הפריטין שמצוי הוא מסוג L, ובנוכחות מועטה של פריטין H קושר הפריטין עד 4500 מולקולות של ברזל. הפריטין בדם משמש לאבחון של מחלות שונות, ונמצא קשר בין כמות ביטויו בדם לביטוי הכללי שלו. ביטוי זה משמש כאינדיקטור לכמות מאגרי הברזל של הגוף.
בחלק מסוגי האנמיה הנובעים מחוסר ברזל תהיה ירידה ברמת הפריטין בדם. יחד עם זה, בסוגי אנמיה אחרים הרמה של החלבון בדם דווקא עולה, וזאת בעיקר בעת פירוק של כדוריות דם אדומות וכתוצאה מכך שחרור של עודפי פריטין וברזל לדם. על אף הטענה שצמחונות יכולה לגרום לחסר בברזל, וכתוצאה מכך חסר בחלבון, תזונה נכונה ומאוזנת גורמת לרמה תקינה של החלבון.
לעומת זאת, רמות גבוהות של ברזל יכולות להעיד על הרעלת ברזל, על המוכרומטוזיס, על המוסידרוזיס (Hemosiderosis), מצב בו יש קליטת יתר של ברזל. עלייה ברמת הברזל יכולה גם לנבוע מעירויי דם מרובים וכן מנטילה של עודף תוספי מזון עם ברזל. פעילות יתר של בלוטת התריס גורמת לעלייה ברמות התירוטרופין בדם, והוא מגביר את התעתוק של פריטין H. בנוסף על הבקרות החיוביות, ישנן בקרות שליליות, למשל באמצעות החלבון IF-1, שנקשר לאזור עשיר בחומצת הגרעין G בגן וכך מעכב את המשך תעתוקו. דלקת יכולה אף היא לשנות את רמת הברזל בדם. הציטוקינים TNFα ו-IL1, הגורמים בין היתר לאפופטוזה של תאים ולהשריה של תעתוק של פריטין H, גורמים לדלקת. ציטוקינים אלה אינם גורמים ליצירה מוגברת של פריטין L. כמות הפריטין עולה גם בעקבות דחק, כגון אנורקסיה. עלייה יכולה לנבוע גם כתוצאה מסרטן הדם, מחלות כבד, לימפומת הודג'קין או תמס דם.
נדב בורנשטיין
נדב בורנשטיין (נולד ב-11 בנובמבר 1983) הוא עיתונאי, עורך, כתב ומנחה טלוויזיה ישראלי. כיום מנחה את התוכנית הלילית "חי בלילה" בקשת 12 ומגיש את הפודקאסט "פה גדול" בmako.
ביוגרפיה
בורנשטיין גדל והתחנך בחיפה. את שירותו הצבאי עשה בחיל הים.
את צעדיו הראשונים בעולם העיתונות עשה במקביל ללימודיו באוניברסיטה, אז החל לעבוד כעורך בדסק החדשות של "מעריב". במקביל שימש כתב עבור מוסף תרבות השבועי של העיתון. בשנת 2008 מונה לעורך התרבות של העיתון ולסגן עורך "המגזין" היומי. באותה העת גם כתב את הטור השבועי "מריצים שורות", ובו הציע פרשנות אישית לשירי פופ מודרניים.
בשנת 2009 עבר ל"חדשות 10" שם השתלב בעריכת התוכנית "היום שהיה" בהגשתו של גיא זהר. בשנת 2010 ערך-בפועל את העונה הראשונה של "חדשות הבידור" בהוט, מגזין בידור ופנאי שהחליף את "ערב טוב עם גיא פינס" ברצועת השידור.
בשנת 2010 חזר ל"חדשות 10", הפעם כעורך התרבות של החברה, מנהל דסק התרבות וכתב התחום במהדורה המרכזית. הוא שימש גם פרשן בתוכניות "5 עם רפי רשף", "לילה כלכלי" ו"צינור לילה", וסיכם מדי שישי את התרבות של השבוע בפינה בהגשתו.
בשנת 2011 פרסם בורנשטיין את תחקיר זמרי החתונות שממנו עלו חשדות לפיהם מנהליו של הזמר ישי לוי מעלימים מיסים מהכנסותיו. בעקבות הפרסום נעצר לוי בספטמבר לחקירה, בחשד שהעלים הכנסות של כמיליון שקלים.
בדצמבר 2011 הוגשה לכנסת הצעת חוק לאיסור על גבייה של דמי כניסה בטקסי זיכרון ממלכתיים. התופעה נחשפה בתחקיר שפרסם בורנשטיין במאי באותה שנה, שבעקבותיו בוטלה גביית דמי כניסה בטקסים ברחבי הארץ. ההצעה אושרה פה אחד בוועדות הכנסת.
בינואר 2012 חשף את פרשת ההאקרים הסעודיים – קבוצת עברייני מחשב שפרסמה את פרטי כרטיסי האשראי של עשרות אלפי ישראלים - ואיימה להגיע למיליון כרטיסים. בעקבות הפרשה נפתחה חקירה מקיפה של רשויות המדינה.
ביוני 2012 החל בורנשטיין להגיש בערוץ HOT בידור ישראלי את "15 דקות", תוכנית פאנל יומית בהנחייתו על הטלוויזיה בישראל. באפריל 2013 הודיע שהוא עובר לערוץ 2, להוביל תוכנית יומית בהגשתו בזכיינית "קשת".
מאז אוגוסט 2013, מגיש בורנשטיין את התוכנית "חי בלילה" בערוץ 2. לרגל תחילת שנת 2014, הוא הגיש מהדורה מיוחדת של "חי בלילה" אל תוך הלילה. היא שודרה בין השעות 23:00 ועד 6:00 בבוקר. זו הייתה הפעם הראשונה שערוץ 2 שידר ברציפות לילה שלם, בשידור חי, שלא בנסיבות טרגיות.
בינואר 2014 החל להגיש, במקביל ל"חי בלילה", את תוכנית האירוח "2 על 2", אשר שודרה בכל ליל שבת והייתה פרויקט של הזכיינית "קשת" לציון 20 שנה לערוץ 2. בכל פרק מראיין בורנשטיין את אחד האנשים הכי מזוהים עם ערוץ 2, לשיחה אישית. בתוכנית הראשונה התארח איל קיציס.
ביוני 2016 שנה ערך בורנשטיין בתוכנית "חי בלילה" את "ניסוי הפייסבוק הגדול", שהראה כי הרשת החברתית מאזינה למשתמשים ומציעה להם פרסומות וסטטוסים לפי שיחות ב־whatsapp או מילים שנקלטו במיקרופון. הניסוי הוביל לדיון מיוחד בכנסת בנושא. באוגוסט באותה שנה הגיש בורנשטיין תלונה במשטרה נגד רב שהתבטא באופן אישי נגדו מספר פעמים וקרא לסקול הומוסקסואלים באבנים. בורנשטיין אמר: "זה מסוג הדברים שחייבים להגיב עליהם. לא רק אני, באופן אישי, שמרגיש שהרב קרא למאמיניו לרצוח אותי ... אני חושב שהמשטרה חייבת להתערב ולו רק בשביל שבפעם הבאה הרב הזה או כל רב אחר שמתיימר לפרשן את התורה יחשבו פעמיים לפני שהם מתבטאים בצורה כל כך מסוכנת".
באוגוסט 2016 החל להגיש במקביל ל"חי בלילה", את תוכנית האוכל הדוקומנטרית "הכי טעים בעולם" בערוץ 2, מסע קולינרי עולמי בעקבות המנות הכי מדוברות ברשתות החברתיות. בכל פרק מגיע בורנשטיין לבירה עולמית אחרת, בה הוא מחפש את המסעדות והאתרים הכי פופולריים ובוחן האם ההצלחה הויראלית שלה זכו אכן ראויה. בצילומי הפרק בברלין, הותקף צוות הצילום במהלך סיקור דוכן נקניקיות פופולרי כאשר פעילים תומכי טבעונות שפכו דליים של קטשופ על בורנשטיין וחברי ההפקה. התוכנית זכתה להצלחה וחודשה לשתי עונות נוספות. בספטמבר 2019 החל להגיש גם סדרת ספיישלים ב"קשת 12" בשם "24 שעות ב...", בה הוא מספר לא רק על מסעדות, אלא גם על אטרקציות תיירותיות במדינות שונות.
ביולי 2017 עמד בראש ההפגנה של הקהילה הגאה נגד האפליה של קהילת הלהט"ב בסוגיית האימוץ ובסוגיות נוספות. בנאום שנשא בתחילת העצרת קרא לראש הממשלה ולשרי הרווחה והמשפטים להפסיק להתייחס אל הלהט"ב כאל "מטען חריג" אלא כאל אזרחים שווי זכויות. בריאיון שהעניק לאחר האירוע, סיפר כי רק אחרי שהפך לאב הבין עד כמה חשוב להילחם על הזכויות. ביולי 2018 הוביל את הפגנת ה"80 אלף", הפגת השוויון בכיכר רבין במחאה על חוק הפונדקאות שהפלה את קהילת הלהט"ב. ביוני 2019 הזניק את מצעד הגאווה ה-21 בתל אביב.
במרץ 2018 שודר סרטו הדוקומנטרי "לאן נעלמו התינוקות מהשרון" שחשף לראשונה עדויות לגנבת תינוקות שהתרחשה בבית חולים השרון בפתח תקווה בשנות ה-70. הסרט התחקה אחר כנופיה שסחרה בתינוקות והעלה חשדות חמורים שילדים שנולדו בבית החולים הועברו למרבה במחיר. בעקבות שידור הסרט נפתחה חקירת משטרה, הוקמה ועדה מיוחדת בכנסת ישראל שדנה בממצאים והוגש גם בג"צ בדרישה לפתוח את החלקות שבהן לכאורה נקברו התינוקות.
בפברואר 2020 יזם עתירה ליועץ המשפטי לממשלה אביחי מנדלבליט בדרישה לפסול את הזכייה של הרב יעקב אריאל בפרס ישראל לספרות תורנית, לאחר שהרב התבטא בחריפות נגד הקהילה הגאה. במכתב ששלחו חמישה חברי כנסת והתבסס על תחקיר התוכנית ״חי בלילה״ נחשף כי בעקבות הביקורת הציבורית חברי הוועדה ביקשו להתכנס לדיון מחודש אך במשרד החינוך סירבו וכמו כן נתגלה חשד לניגוד עניינים של אחת מחברות הוועדה.
בדצמבר 2020 החל להגיש את פודקאסט האוכל פה גדול יחד עם כתבת האוכל של אתר mako, ריטה גולדשטיין.
חיים אישיים והשכלה
בורנשטיין הוא בוגר אוניברסיטת תל אביב במשפטים ובספרות. בריאיון לעיתון "את" באוגוסט 2011, סיפר בורנשטיין כי הוא הומוסקסואל ומתגורר זה כעשור עם בן-זוגו. בדצמבר 2016 נולדו להם תאומות ובינואר 2017 השניים נישאו בבית כנסת רפורמי בקנדה. מתגורר בכפר טרומן.
פאבל קוצ'ינסקי
פאבל קוצ'ינסקי (בפולנית: Paweł Kuczyński; נולד ב-12 באוגוסט 1976) הוא צייר סאטירי פולני, אשר מוכר בשל ציוריו הרבים בנושאים פוליטיים וסוציו-אקונומיים.
סיים את לימודיו ב 2004 באקדמיה לאומנויות בפוזנן, פולין, עם התמחות בגרפיקה. מאז פאבל נוהג לפרסם את ציוריו ברשתות החברתיות ובאתרי חדשות פולניים.
כיום מתגורר בשצ'צ'ין.
סויוז 6
סויוז 6 (ברוסית: Союз 6, "ברית 6") היא חללית סויוז שהמריאה ב־11 באוקטובר 1969 מקוסמודרום בייקונור שבקזחסטן כשעל סיפונה שני הקוסמונאוטים גאורגי שונין וואלרי קובסוב.
בסמוך לשיגור החללית שוגרו חלליות נוספות סויוז 7 וסויוז 8. מטרת השיגור היה בין היתר לבצע התחברות בין שתי החלליות והחללית סויוז 6 הייתה צריכה לצלם את התהליך מקרוב. עקב תקלה במערכת התחברות המשימה לא בוצעה.
על סיפון החללית הייתה מערכת ניסיונית לביצוע ריתוך בתנאי ריק. הניסוי בוצע בהצלחה.
סרגיי אוברזצוב
סרגיי אוברזצוב (ברוסית: Серге́й Влади́мирович Образцо́в; 5 ביולי 1901 – 8 במאי 1992) היה שחקן ובמאי תיאטרון בובות סובייטי. הוא היה בעל תואר אמן העם של ברית המועצות (1954), חתן פרס סטלין (1946), חתן פרס לנין (1984).
ביוגרפיה
סרגיי אוברזצוב נולד במוסקבה. אביו היה מהנדס בתחום רכבות. בשנים 1922–1931 אוברזצוב היה שחקן באחד התיאטראות של מוסקבה. במקביל החל משנת 1920 הוא היה מופיע עם בובות. בשנת 1931 הוא הקים תיאטרון בובות במוסקבה. משנת 1935 אוברזצוב החל ללמד.
הוא עבד בתיאטרון שייסד במשך 60 שנים וביים מעל 70 הצגות. בשנת 1946 הוא ביים הצגה "הקונצרט הלא רגיל" שמוצגת בתיאטרון עד היום. עם התיאטרון שלו הוא הופיע ב-350 ערים ברחבי ברית המועצות וב-90 ערים מחוצה לה. בנוסף לעבודה בתיאטרון הוא ביים מספר סרטים.
בשנת 1976 נבחר לנשיא ארגון שחקני תיאטרון בובות בינלאומי והיה בתפקיד זה עד לשנת 1984.
עבור עבודתו הוא קיבל 3 פעמים עיטר לנין (1967,1971,1981), תואר "גיבור העמל הסוציאליסטי (1971) ופעמיים עיטור הדגל האדום (1946, 1981).
אופרזצוב נפטר בשנת 1992 ונטמן בבית העלמין נובודוויצ'יה.
לאחר מותו הוקם קרן על שמו ותיאטרון בובות עתה נקרא "תיאטרון בובות על שם אוברזצוב". בבעלותו היה אוסף גדול של בובות מכל העולם. אוסף זה עתה מוצג במוזיאון ליד התיאטרון.
קירן מקמנמין
קירן מקמנמין (באנגלית: Ciarán McMenamin; נולד ב-1 באוקטובר 1975) הוא שחקן צפון אירי תושב לונדון.
ביוגרפיה
מקמנמין נולד באניסקילן שבמחוז פרמנה בצפון אירלנד. הוא למד בקולג' סנט מייקל. ב-1998 סיים תואר בוגר אוניברסיטה באקדמיה המלכותית הסקוטית למוזיקה ודרמה. הוא למד שיעורי דרמה בתיאטרון לנוער ארדהוון ואחר כך עבד עם תיאטרון הנוער אולסטר.
קריירה
מקמנמין הופיע במגוון תוכניות טלוויזיה ב-BBC וב-ITV. בין השאר השתתף בסרט הטלוויזיה "4:50 From Paddington" על פי ספר מאת אגאתה כריסטי מתוך הסדרה "מיס מארפל" בכיכובה של ג'רלדין מקיואן. מקמנמין גילם בסרט את סדריק קרקנתורפ. בערוץ 4 שיחק בסדרה "The Young Person's Guide To Becoming A Rock Star". ב-1999 כיכב בתפקיד ראשי בסרט הטלוויזיה "דייוויד קופרפילד" על פי הרומן באותו שם מאת צ'ארלס דיקנס. ב-2005 שיחק בתפקיד רופא בסדרת הדרמה "The Golden Hour" של ITV.
בינואר 2009 הופיע מקמנמין בפרק "The Grinning Man" מתוך הסדרה "ג'ונתן קריק". ב-2001 כיכב בסרט "לסיים את כל המלחמות". ב-2008 שיחק בתפקיד הראשי בדמות אלכסנדר פירס בסרט "The Last Confession of Alexander Pearce". הוא לוהק לתפקיד מאט אנדרסון בסדרת המדע הבדיוני "בראשית". ב-2012 שיחק בדמות פרדריק בארט בדוקו-דרמה "Saving The Titanic".
בשנת 2016 שיחק בסרט הדרמה "אונה" של הבמאי האוסטרלי בנדיקט אנדרוס.
שרגא הר-גיל
שרגא הר-גיל (19 בספטמבר 1926–20 בספטמבר 2009) היה עיתונאי וסופר גרמני-ישראלי.
ביוגרפיה
הר-גיל נולד בשם פול-פיליפ פרוידנברגר, בעיר וירצבורג, גרמניה למשפחה יהודית. בנו השני של סוכן נדל"ן שמשפחתו התגוררה בגרמניה במשך מאות שנים. אמו הייתה יהודייה אורתודוקסית, ואביו היה סוציאל-דמוקרט. לאחר עליית הנאצים ברחה המשפחה והגיעה לארץ ישראל בשנת 1935 הוא גדל בקריית ביאליק.
לאחר שפרש מעיתונות עסק בכתיבת ספרים בגרמנית על יהדות וישראל. נהג לערוך סיורי הרצאות רבים ברחבי גרמניה, והוא הוזמן בקביעות להרצות בפסטיבל התרבות היהודית שבחבל הריין.
נפטר בעיר וירצבורג שבה נולד ב-20 בספטמבר 2009. נקבר בבית העלמין האזרחי יקום.
חיים אישיים
היה נשוי לשולמית, אם ילדיו צבי ואמיר הר-גיל, במאי ויוצר סרטים דוקומנטריים. אחרי שהתגרש הכיר את אולה גסנר, גרמניה נוצרייה, איתה חי בגרמניה וישראל לסירוגין.
בשנת 2004 ביים בנו אמיר סרט תיעודי על חייו "הכישרון לחיות".
ספריו
בגרמנית:
קישורים חיצוניים
ממאמריו:
סויוז 7
סויוז 7 (ברוסית: Союз 7, "ברית 7") היא חללית סויוז שהמריאה ב־12 באוקטובר 1969 מקוסמודרום בייקונור שבקזחסטן כשעל סיפונה שלושת הקוסמונאוטים אנטולי פיליפצ'נקו, ולדיסלב וולקוב וויקטור גורבטקו.
בסמוך לשיגור החללית שוגרו חלליות נוספות סויוז 6 וסויוז 8. מטרת השיגור היה בין היתר להתחבר בין שתי החלליות ולבצע מעבר חברי הצוות בין החלליות. החללית סויוז 6 הייתה צריכה לצלם את התהליך מקרוב. עקב תקלה במערכת ההתחברות, המשימה לא בוצעה. המערכת האלקטרונית לא פעלה ולא הייתה בידי הצוות מערכת לביצוע מהלך בצורה ידנית תוך ביצוע כל המדידות הנדרשות. למרות זאת, בוצע ניסיון לביצוע התחברות ידנית שלא הצליח.
צילה דגון
צילה דגון (נולדה ב 29 ביולי 1944, ט' באב ה'תש"ד) היא סופרת ומשוררת ישראלית.
ביוגרפיה
דגון החלה בכתיבה בגיל צעיר, ובגיל 16 פורסמו שיריה הראשונים בעיתונות היומית.
בהשכלתה היא גננת מוסמכת, ואף עסקה בחינוך שנים רבות. היא בוגרת לימודים אקדמיים בתחומים ספרות, חינוך ותיאטרון. כמו כן כתבה תוכניות לימודים ותוכניות חינוכיות. דגון הייתה פעילה ציבורית שנים רבות בארגון גני הילדים ופעלה לקידום והחלת חוק הפיקוח על הגנים לילדים צעירים והגיל הרך.
במקביל לעבודתה החינוכית, צילה דגון מתנדבת כפעילה ציבורית ויזמית מובילה בתחום החינוך והקהילה.
ספרה הראשון "לחיות בתוך חלום", ספר פרוזה למבוגרים, ראה אור בשנת 1988 בהוצאת תמוז.
במהלך השנים כתבה ופרסמה צילה דגון ספרים רבים, כולם בעברית, ביניהם ספרי פרוזה למבוגרים, ספרים לילדים ונוער וספרי שירה פרי עטה. אחדים מספריה הופקו לתוכניות רדיו וטלוויזיה ואף לסרט קולנוע.
בנוסף לעיסוקה המרכזי כסופרת ומשוררת, דגון כותבת ומפרסמת כתבות, ראיונות, מאמרים רבים ושירים.
כתביה ראו אור בין השאר בירחונים הספרותיים "מאזניים" ו"אפריון", בעיתונות היומית, בעיתונות המקומית והקהילתית ובמגזינים לילדים ונוער.
כסופרת, היא מרצה בפני מבוגרים וילדים, על ספריה, מעבירה סדנאות לכתיבה יוצרת ומרצה בנושאי חינוך במסגרות שונות ברחבי הארץ.
רשימת ספרים
{{טורים
ספרים למבוגרים
}}
בית הספר לעסקים של לונדון
בית הספר לעסקים של לונדון (באנגלית: London Business School, בראשי תיבות: LBS) הוא בית ספר למנהל עסקים בין־לאומיים באוניברסיטת לונדון. בית הספר נוסד בשנת 1964 ומעניק פרסים רק לתארים מתקדמים (תואר שני, MBA, PhD ו-EMBA). זהו אחד מבתי הספר המעטים בעולם שיש להם את הסמכת הכתר המשולש (AACSB ,EQUIS ,AMBA).
הקמפוס הראשי שתוכנן על ידי האדריכל ג'ון נאש, ממוקם בלונדון על יד ריג'נטס פארק בסאסקס. בשנת 2015 רכש בית הספר את בית העירייה של מרילבון והוציא 60 מיליון ליש"ט כדי לשפץ אותו במטרה להרחיב את מתקני ההוראה שלו ב-70%. לבית הספר יש גם קמפוס משני בדובאי המוקדש לחינוך מנהלים.
LBS מדורג באופן עקבי בין בתי הספר למנהל עסקים הטובים בעולם. בית הספר דורג במקום הראשון באירופה בשנים 2014, 2015, 2016 על ידי הפייננשל טיימס, והשני בעולם (ללימודי עסקים וניהול, 2016) על ידי דירוג QS.
בית הספר חבר במספר ארגונים בין־לאומיים: באגודה לקידום בתי ספר קולגיאליים למנהל עסקים (AACSB), באיגוד לתארים שניים במנהל עסקים (AMBA) ובמערכת שיפור האיכות של EFMD (EQUIS).
היסטוריה
בית הספר לעסקים של לונדון נוסד בשנת 1964 בשם "בית הספר ללימודים מתקדמים בלונדון", עם ד"ר ארתור ארל כדיקן. בשנת 1965, בית הספר נרשם כחברה והוכר על ידי אוניברסיטת לונדון כמוסד בעל מורים מוכרים. ב-1966 הושקה תוכנית ההנהלה הראשונה, ואחריה תוכנית ההנהלה הבכירה. באותה שנה, גם תואר שני במשרה מלאה הושק, בעת ששיילה קרוס נרשמה כתלמידה הראשונה של בית הספר. בשנת 1968, בית הספר חנך את תוכנית מלגת סלואן MSc, אשר היה הראשון מחוץ לארצות הברית. 17 תלמידים נרשמו והתוכנית מומנה על ידי הקרן של אלפרד פ. סלואן תוכנית הדוקטורט הראשונה הוקמה בשנת 1969 ובשנת 1970 אליזבת השנייה פתחה את בית הספר של ריג'נט פארק. הדוקטורט הראשון הוענק בשנת 1974. באותה שנה, שיעור הנשים מקרב התלמידים חצה לראשונה את רף ה-15%.
בשנת 1983, הושקה תוכנית MBA בניהולו של סר אנדרו ליקרמן, הדיקן הנוכחי של בית הספר. בשנת 1986, בית הספר הפך באופן רשמי ל"בית הספר לעסקים של לונדון", ושולב על ידי צ'רטר מלכותי, אשר נתן לבית הספר את הזכות להעניק תארים. בשנת 1992 קיבל בית הספר את פרס המלכה לייצוא בהוקרה על מתן שירותי חינוך למנהלים ולחברות ברחבי העולם. באותה שנה הושקה תוכנית MBA למנהלים, ובשנה שלאחר מכן החל בית הספר לתואר ראשון במנהל עסקים. בשנת 2001, LBS השיקה את התוכנית הראשונה EMBA-גלובל תואר בשיתוף עם בית הספר למנהל עסקים באוניברסיטת קולומביה (CBS).
בית הספר לעסקים של לונדון ערך את פסגת ההנהגה העולמית הראשונה שלו ב-2003, וב-2007 פתח קמפוס חדש בדובאי כדי להציע גם תואר שני במינהל עסקים ותוכניות לימודים אקדמיות. בשנת 2009, בית הספר התחיל שתי תוכניות חדשות: EMBA-גלובל אסיה, בשיתוף עם אוניברסיטת הונג קונג ובית הספר למנהל עסקים של קולומביה, ותואר שני בניהול (MiM). בשנת 2015 רכש בית הספר את בית העירייה של מרילבון והוציא 60 מיליון ליש"ט כדי להחזיר אותו, במטרה להרחיב את מתקני ההוראה שלו ב-70%. הבניין נקרא "מרכז סמי עופר" לכבוד התורם הנדיב, משפחת עופר, שתרם 25 מיליון ליש"ט לפיתוח הבניין. בשנת 2016, LBS השיקה תוכנית חדשה, מאסטרס בניתוח פיננסי, אשר מכוון את בוגרי בתי הספר האלה המעוניינים להמשיך בקריירה בתחום הכספים.
פרנסואה אורטלו-מאנה, דיקן בית הספר למנהל עסקים באוניברסיטת ויסקונסין, החליף את ליקרמן כמנהל החדש באוגוסט 2017.
הקמפוס
הקמפוס ממוקם במרילבון, על גדת ריג'נטס פארק. הבניין הראשי, שתוכנן על ידי ג'ון נאש, יחד עם כל השטח של פארק ריג'נטס, נבנה במקור כ-26 בתים מדורגים בין השנים 1822–1823. על קו הגג יש עשר כיפות מחודדות, והחזית מעוטרת בעמודים קורינתיים.
בית הספר מחזיק במספר מתקנים, כולל מרכז ספורט, מסעדה, שלושה בתי קפה וספרייה, כולם מוקדשים לשימוש בלעדי של חברי הקהילה שלו. בנוסף, בית הספר מחזיק בפאב פרטי, "טירת וינדזור" המצורפת לקמפוס. רוב הכיתות ללימודי תואר שני במנהל עסקים ממוקמות באגף סיינסבורי, במרכז הטרסה, שרובן 100 חדרי אמפיתיאטרון.
אין מקום לינה בקמפוס לתלמידים במשרה מלאה, אם כי יש חדרים בקמפוס עבור המבקרים, סגל בית הספר ומנהלי החינוך המבצעת. רוב התלמידים בוחרים לגור בבנייני מגורים פרטיים סמוכים או באולמות סטודנטים כמו בית הסטודנטים הבין־לאומי שבלונדון.
קבלה
תהליך הגיוס הוא תחרותי ביותר. סטודנטים מכל רחבי העולם מנסים להתקבל, מה שהופך את התחרות לבין־לאומית. על כל המועמדים לגשת לבחינות בין־לאומיות הקשורות ליכולותיהם באנגלית (TOEFL) או ל-IELTS ולמיומנויות מתמטיות/לוגיות (GMAT או GRE). בממוצע רק ציונים שהם בין העולם העליון 10% נחשבים. המועמדים מתבקשים גם לכתוב מספר חיבורים (נושאים קשורים לתוכניות המתוכננות). בתהליך הגיוס שני צעדים. הראשון מורכב משליחת בקשה עם המידע הבא:
לאחר קבלת הבקשה נערכת בדיקה על ידי ועדת הבחירה. אם המועמד עומד בקריטריונים של בית הספר, הוא יוזמן לראיון בקמפוס בלונדון. אם עבר את השלב האחרון בהצלחה, המועמד יקבל הצעת לימודים מבית הספר.
תואר שני במינהל עסקים (MBA)
התוכנית העיקרית של בית הספר הוא גמיש יחסית, מה שגורם לזמן קצר של בין 15 ל-21 חודשי לימוד יוכל הסטודנט לרכוש תואר שני במנהל עסקים. סטודנטים לתואר MBA מוזמנים לקחת קבוצה שנקבעה של קורסי ליבה ולבחור מתוך בערך 70 קורסי בחירה שונים. גודל התלמידים בכיתה הוא כ-400 סטודנטים בכל מחזור שנתי. אלה מחולקים לחמישה זרמים של כ-80 סטודנטים.
מעבר לאנשי אקדמיה, בית הספר שם דגש על פיתוח אישי ומקצועי, כולל מנהיגות, מודעות גלובלית ובניית מיומנויות עסקיות. התפתחויות אלה מתבצעות באמצעות סדנאות מיוחדות בהנחיות יועצים חיצוניים, סטודנטים ואנשי סגל. בנוסף למגוון קורסי בחירה בבית הספר לעסקים בלונדון, יש בבית הספר שותפויות עם כ-32 בתי ספר חילופיים ברחבי העולם.
בשנת 2016, תוכנית MBA של בית הספר היה מדורגת במקום 21 ברחבי העולם להשפעה חברתית וסביבתית על ידי מגזין Corporate Knights הקנדי.
בין שתי תוכניות MBA לא-אמריקאיות, LBS דורג במקום הראשון על ידי בלומברג ביזנסוויק ב-2012, על ידי האקונומיסט ב-2012, 1 על ידי Financial Times ב-2014 וב-2012, ובמקום הראשון על ידי המגזין פורבס ב-2011, ב-2012 וב-2013.
לתוכנית MBA יש אחת מתוכניות החליפין הבין־לאומיות הגדולות בעולם. בכל שנה כ-35 אחוזים של MBAs שנה שנייה יוצאים ללמוד מחוץ לבריטניה, באחד מ-30 בתי הספר השותפים לתוכנית: בית הספר למנהל עסקים באוניברסיטת ניו יורק (NYU Stern), בית הספר למנהל עסקים באוניברסיטת נווארה (IESE), בית הספר למנהל עסקים באוניברסיטת שיקגו (Chicago Booth), בית הספר למנהל עסקים באוניברסיטת פנסילבניה (Wharton), בית הספר למנהל עסקים באוניברסיטת קולומביה (CBS), בית הספר למנהל עסקים באוניברסיטת נורת'ווסטרן (Kellogg), בית הספר למנהל עסקים באוניברסיטת קליפורניה בברקלי (Berkeley Haas), בית הספר למנהל עסקים באוניברסיטת ג'ורג'טאון (MSB) ועוד.
MBA
בית הספר מציע ארבעה תארים במשרה חלקית במנהל עסקים, אשר הושלמו בין 16 ל-20 חודשים. ברמה אקדמית, בית הספר מציע את אותה התואר גם לתלמידי תואר שני במנהל עסקים וגם במשרה מלאה. התוכניות כוללות קורסי ליבה דומים מאוד לתואר MBA במשרה מלאה, עבודת שדה בין־לאומית ומגוון רחב של קורסי בחירה. הקורס מסתיים עם אבן הפינה יחד עם פרויקט החברה או דוח ניהול.
מאסטרים סלואן במנהיגות ואסטרטגיה
מלגת סלואן נוסדה בשנת 1968 והיא תוכנית לתואר שני המיועדת למנהלים בכירים, אנשי מקצוע ויזמים בעלי ניסיון רב בקבלת החלטות ברמות אסטרטגיות. תהליך הקבלה הוא תחרותי ביותר וסלקטיבי. בממוצע, לעמיתי סלואן יש כבר 15 שנות ניסיון וניהול כאשר הוא מתקבל לתוכנית. כיתה טיפוסית היא מגוונת וכוללת משתתפים מ-13–23 מדינות שונות.
תואר שני במנהל עסקים
בית הספר מציע תוכנית "תואר שני במימון" (MF) הן במשרה חלקית והן במשרה מלאה. בסביבות 120 תלמידים משתתפים במשרה מלאה, ו-60 משתתפים במשרה חלקית. בשנת 2011, 2012, 2013, 2014, 2015 ו-2017 היא הייתה מדורגת במקום הראשון בין תואר שני במימון (לאחר ניסיון) לשאר התוכניות בעולם, על ידי פייננשל טיימס.
תואר שני בניתוח פיננסי (MFA)
המאסטרס בניתוח פיננסי היא התוכנית האחרונה המוצעת על ידי בית הספר לעסקים בלונדון. המחלקה הראשונה התחילה בספטמבר 2016 וכללה 12 חודשים של קורסים. התוכנית מכוונת בוגרי בתי ספר אלה עם פחות משנה של ניסיון בעבודה אשר מתכננים להתחיל קריירה בתחום הכספים.
תוכנית הלימודים מורכבת מ-10 קורסי ליבה המבוססים על 5 עמודי יסוד (חשבונאות, מימון, ניהול נכסים, שוק האוצר וכלכלה פיננסית). 10 הקורסים הם:
כמו כן, על התלמידים לעקוב אחר שלושה מבחני בחירה שבהם המינימום שתיים, חייב להיות קשור למימון. התוכנית כוללת שבוע טבילה עסקית בתוך חברה (Google, Deloitte, CNN, Accenture, Blackrock וכו') ולעבוד על מקרים בזמן אמת. לבסוף, התלמידים צריכים להשתתף בטיול שטח (טיול לימודי) שנמשך שבוע. חוויית הנסיעות הזו מורכבת מארוחות רשת רבות, מביקור החברה ומצגות החברה.
תואר שני במנהל עסקים (MiM)
מאסטרס בניהול (MiM) היא שנה אחת לתואר שני בניהול מכוון בוגרי האחרונות שיש להם פחות משנה של עבודה במשרה מלאה לתואר ראשון ניסיון בעבודה או פחות משנתיים של ניסיון בתפקיד עסקי לא מסורתי.
התוכנית בנויה ב-3 מונחים המורכבת מקורסי הליבה הבאים: תנאי ראשון: טווח שני: מונח שלישי: כמו כן, על התלמידים לעקוב אחר 2 קורסי בחירה ולבחור בין 30 קורסים שונים. התוכנית כוללת שבוע טבילה עסקית בתוך חברה (Google, Deloitte, CNN, Accenture, Blackrock וכו') ולעבוד על מקרים בזמן אמת. לבסוף, התלמידים צריכים להשתתף בטיול שטח (טיול לימודי) שנמשך שבוע. חוויית הנסיעות הזו מורכבת מארוחות רשת רבות, מביקור החברה ומצגות החברה.
בשנת 2016 היא דורגה במקום השישי בעולם על ידי הפייננשל טיימס, לאחר שהיה בעשירייה הראשונה בעולם מאז שהוא הפך לזכאי לדירוג. 96% מכלל הבוגרים קיבלו הצעה בתוך שלושה חודשים מסיום הלימודים. 40% עובדים בייעוץ, 35% במימון והשאר בענפים שונים.
מאסטרים עולמיים בניהול
גלובל מאסטרס בניהול (Global MiM) הוא קורס דו-שנתי במשרה מלאה החל מחודש ספטמבר 2015, שבו התלמידים זכו בשני תארים מוכרים: תואר שני במינהל (MAM) ותואר שני במדעים (MSc) בעסקים בין־לאומיים. השנה הראשונה מתרחשת בלונדון. השנה השנייה מתרחשת בשנחאי.
התואר נמסר במשותף על ידי בית הספר לעסקים בלונדון ובית הספר פודאן לניהול בשנחאי.
חינוך מנהלים
כ-10,000 מנהלים מגיעים מדי שנה לתוכנית הלימודים. בית הספר מציע תיק של 31 תוכניות לימודים אקדמיים בכלל, ניהול אסטרטגיה, מנהיגות, שיווק, משאבי אנוש וכספים. תוכניות אלה מתחלקות לשני תחומים מרכזיים, פתוחים ומותאמים אישית.
מחקר
מחקרי בית הספר נעשים על ידי 150 עובדי הסגל של בית הספר באמצעות 16 מרכזי מחקר או מכונים. על פי מסגרת מצוינות המחקר לשנת 2014, בית הספר זכה לאחוז הגבוה ביותר של מחקרים מובילים בעולם מבין המוסדות הבריטים להשכלה גבוהה.
תוכנית לתואר שלישי
בית הספר מציע תוכנית לתואר שלישי במשרה מלאה. היא תומכת ב-60 מועמדים לתואר שלישי במימון מלא בשבע תוכניות דוקטורט: חשבונאות, כלכלה, כספים, מדעי הניהול ותפעול, שיווק, התנהגות ארגונית וניהול אסטרטגי.
סויוז 8
סויוז 8 (ברוסית: Союз 8, "ברית 8") היא חללית סויוז שהמריאה ב־13 באוקטובר 1969 מקוסמודרום בייקונור שבקזחסטן כשעל סיפונה שני הקוסמונאוטים ולדימיר שטאלוב ואלכסיי יליסייב.
בסמוך לשיגור החללית שוגרו חלליות נוספות סויוז 6 וסויוז 7. מטרת השיגור הייתה בין היתר לבצע התחברות בין שתי החלליות ולבצע מעבר חברי הצוות בין החלליות. החללית סויוז 6 הייתה צריכה לצלם את התהליך מקרוב. עקב תקלה במערכת ההתחברות המשימה לא בוצעה. המערכת האלקטרונית לא פעלה ולא הייתה בידי הצוות מערכת לביצוע המהלך בצורה ידנית תוך ביצוע כל המדידות הנדרשות. למרות זאת, בוצע ניסיון לביצוע התחברות ידנית שלא הצליח.
עונת 1993/1994 בליגה הלאומית בכדורסל
עונת 1993/1994 בליגה הלאומית בכדורסל  הייתה העונה ה-40 של הליגה. הליגה כללה 14 קבוצות. מתכונת התחרות עם פורמט פלייאוף לא השתנה מהעונה הקודמת. ארבעה הראשונות התמודדו זו מול זו בסדרות של הטוב מחמישה משחקים, כשלקבוצה בעלת המיקום הגבוה יותר יתרון ביתיות. מנצחות סדרות חצי הגמר התמודדו בסדרת גמר של טוב מ-5 כאשר המנצחת בסדרת הגמר זוכה באליפות. משחק על המקום השלישי בוטל.
על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו הפועל עפולה, הפועל עמק יזרעאל ובית"ר רמת גן.
העונה הסדירה החלה ב-18 בספטמבר 1993 הסתיימה ב-28 במרץ 1994. לאחר הפלייאוף, העונה הסתיימה בניצחון של מכבי תל אביב בפעם ה-34 בתולדות המועדון.
בהתאם לתוצאות העונה הפועל עפולה, עירוני נהריה והפועל עמק יזרעאל ירדו ליגה.
פטר מלאדנוב
פטר טושב מְלָאדֶנוֹב (בבולגרית: Петър Тошев Младенов; 22 באוגוסט 1936, טושבצי, מחוז וידין, ממלכת בולגריה – 31 במאי 2000, סופיה, בולגריה) היה פוליטיקאי בולגרי, אשר כיהן כשליטה האחרון של הרפובליקה העממית הבולגרית לאחר שהוביל את המהלך להדחתו של טודור ז'יבקוב, ולתקופה קצרה, לאחר קריסת השלטון הקומוניסטי, כיהן גם כנשיאה הראשון של בולגריה.
ראשית הקריירה
מלאדנוב נולד בכפר טושבצי אשר במחוז וידין. ב-1944 נהרג אביו בשורות הפרטיזנים אשר לחמו נגד המשטר הפרו-פאשיסטי בממלכה הבולגרית. את השכלתו האקדמית רכש באוניברסיטת סופיה ובמכון הסובייטי ליחסים בינלאומיים במוסקבה. בראשית שנות ה-60 של המאה ה-20 הצטרף למפלגה הקומוניסטית הבולגרית. ב-1971 מונה מלאדנוב לתפקיד שר החוץ של בולגריה והוא מילא תפקיד זה למשך 18 השנים הבאות. מלאדנוב נחשב מקורב מאוד למנהיג הבולגרי טודור ז'יבקוב.
הדחתו של ז'יבקוב
מלאדנוב הושפע מאוד ממדיניות הגלאסנוסט של מיכאיל גורבצ'וב מחד, ומאידך התנגד לתהליך ה"בולגריזצייה" שהחיל טודור ז'יבקוב ברחבי המדינה והוביל להגירתם מבולגריה של מאות אלפי אזרחים בולגרים ממוצא טורקי, רובם לטורקיה. האירועים הובילו לביקורת בינלאומית נוקבת על בולגריה ומלאדנוב אשר במסגרת תפקידו כשר החוץ נחשף לביקורת הקשה ולהרעת מעמדה הבינלאומי של בולגריה, גמר אומר להביא להדחתו של פטרונו לשעבר טודור ז'יבקוב. הוא חבר לראש הממשלה גאורגי אטנסוב, שר האוצר אנדריי לוקאנוב ושר ההגנה דוברי ג'וּרוֹב ובעזרתם הוביל את המהלך להדחתו של ז'יבקוב. ב-10 בנובמבר 1989 הודח ז'יבקוב וב-17 בדצמבר 1989 מונה מלאדנוב ליושב ראש מועצת המדינה הבולגרית במקומו. מלאדנוב נקט בשורת רפורמות במפלגה ובמוסדות השלטון הבולגריים וב-1990 שינה את שמה של המפלגה הקומוניסטית למפלגה הסוציאליסטית הבולגרית.
נשיאה הראשון של בולגריה ואחריתו
אחד מצעדיו הראשונים של מלאדוב היה הכרזה על בחירות כלליות חופשיות. באפריל 1990 בוטלה הרפובליקה העממית הבולגרית ונוסדה הרפובליקה הבולגרית וב-3 באפריל מונה מלאדנוב לנשיאה הראשון. מלאדנוב העניק חופש עיתונות, התיר לקיים הפגנות מחאה וביטל הטבות מופלגות שניתנו לחברי המפלגה. ביוני נערכו הבחירות הכלליות הראשונות בבולגריה שלאחר העידן הקומוניסטי. תוצאות הבחירות לא הניבו הכרעה ברורה בין הכוחות הפוליטיים השונים, הן הובילו לאי שקט חברתי, וברחבי סופיה פרצו הפגנות המונים. ביולי 1990 נאלץ מלאדנוב להתפטר מתפקידו לאחר שהואשם שהציע להשתמש בכוח צבאי לפיזור הפגנות ההמונים בסופיה ובמקומו נבחר על ידי האספה הלאומית ז'ליו ז'לב. מלאדנוב אשר סבל מבריאות לקויה שבעטייה אף עבר ניתוח מעקפים, לא שב לחיים הפוליטיים והלך לעולמו ב-2000 בסופיה והוא בן 64 שנים.
גן התענוגות
גן התענוגות (בלטינית: Hortus deliciarum) הוא שמה של אנציקלופדיה מאוירת, שנכתבה בין השנים 1159–1189 במנזר הוהנבורג (בהרי הווז' שבאלזס) כספר לימוד מוסר לנזירות. האנציקלופדיה הייתה יוזמה של אם המנזר, הראד מלנדסברג שגם ערכה אותה וכללה בספר פואמות והמנונות פרי עטה. זוהי האנציקלופדיה הראשונה שידוע בוודאות שנערכה על ידי אשה. היצירה המקורית, שכללה 648 עמודים, נכתבה כמעט כולה בלטינית, עם כ-1,200 משפטי הסבר בגרמנית ו-336 איורים. כתב היד המקורי אבד בשריפה בשנת 1870, אולם הועתק רוב הספר ב-1818. העתק הספר הודפס וראה אור בין השנים 1879–1899.
למעלה מ-600 שנים נשמר כתב היד במנזר. בעת המהפכה הצרפתית הועבר כתב היד לספריית שטרסבורג. שם, בשנת 1818, תועד הספר והועתק חלק ניכר ממנו ביוזמת המו"ל יוהאן פרידריך קוטה . בשנת 1870, הופצצה העיר שטרסבורג במהלך מלחמת פרוסיה-צרפת, הספרייה בה נשמר כתב היד נשרפה וכתב היד המקורי אבד.
טינה בלאו
טינה בלאו (בגרמנית: Tina Blau; 15 בנובמבר 1845 - 31 באוקטובר 1916) הייתה ציירת נוף אוסטרית חשובה.
חיים
טינה בלאו הייתה ממוצא יהודי. היא הייתה בתו של הרופא הצבאי סיימון בלאו, שתמך בנטייתה לציור. טינה בלאו הייתה תלמידתם של אוגוסט שפר פון וינוולד, אנטון הנלי, וילהלם לינדנשמיט במינכן (1869–1873) ואמיל יקוב שינדלר איתו חלקה אולפן במשך שנתיים.
בשנת 1883 עברה המרה לכנסייה האוונגליסטית והתחתנה באותה שנה עם צייר הסוסים והקרבות היינריך לאנג (1838-1891) וקראה לעצמה טינה בלאו-לאנג. בני הזוג עברו למינכן, שם לימדה אמנות נוף וטבע דומם באקדמיה לנשים של התאחדות האמנים במינכן משנת 1889. אידה גרהרדי הייתה בין התלמידות של טינה בלאו באותה תקופה. בשנת 1890 הייתה לה תערוכה במינכן קונסטוורין, שם הצליחה להציג 60 עבודות.
לאחר מות בעלה, היא נסעה להולנד ולאיטליה ואז חזרה לוינה לאחר היעדרות של עשר שנים. בשנת 1897 הקימה את בית הספר לאמנות לנשים ונערות בווינה יחד עם אולגה פראגר, רוזה מאידרדר וקרל פדרן, שם לימדה נוף ודומם בשנים 1898 עד 1915.
טינה בלאו-לנג בילתה את הקיץ האחרון שלה ואת חלק מהסתיו בעבודה בגסטין, משם נסעה לסנטוריום וינאי לבדיקה - ומתה מדום לב.
היא קיבלה חלקת כבוד בבית העלמין האוונגליסטי המרכזי של וינה.
קונסטלרהאוס בווינה הקדיש לה תערוכת זיכרון בספטמבר 1917, שקדמה לה מכירה פומבית של רכושה האמנותי במרץ אותה שנה.
בשנת 1930 נקרא על שמה כיכר טינה-בלאו-ווג, ברובע באומגרטן. בתקופה הנאצית שונה שמה של הכיכר מסיבות אנטישמיות.
הערכה
טינה בלאו היא אחת הציירות האוסטריות החשובות במאה ה-19. כמו אמיל יקוב שינדלר, קרל מול, תיאודור פון הורמן, הוגו דרנוט, מארי אגנר ואולגה ויסינגר-פלוריאן, היא שייכת לסגנון האימפרסיוניזם של אוסטריה ויצרה בעיקר נופים ודומם. אך היא גם נודעה בדיוקנאות שציירה בתקופת היצירה האחרונה שלה.
טינה בלאו השתתפה בתערוכות במינכן, ברלין, דרזדן, לייפציג, המבורג, פריז ושיקגו.
גם בגיל מבוגר היא נשארה עם סגנון הציור שלה ולא התעניינה בארט נובו שהתפשט בעולם הציור.
פונקציית קיטום
פונקציית קיטום במדעי המחשב מוכרת בשם Trunc, קיצור של Truncate. רמז לתיאור הציורי שלה כפונקציה שלוקחת מספר ממשי ו"מקצצת" את החלק השברי שלו ומשאירה רק את החלק השלם. פונקציה זו מתנהגת כמו פונקציית רצפה עבור מספרים חיוביים, וכפונקציית תקרה עבור שליליים. שלוש הפונקציות מקבלות ערך שווה עבור כל המספרים השלמים.
אמג'זדה חוסיין פאשא קפרולו
אמג'זדה חוסיין פאשא קפרולו (בטורקית: Köprülü Amcazade Hacı Hüseyin Paşa; 1644 – 19 בספטמבר 1702) ממשפחת קפרולו, היה הווזיר הגדול של האימפריה העות'מאנית תחת מוסטפא השני מספטמבר 1697 עד ספטמבר 1702. אמג'זדה חוסיין פאשא קפרולו היה קרוב לנתינים עות'מאניים מוסלמים רגילים בהיותם חבר ב. הוא נודע כמי שדאג לצרכים של פשוטי העם כמו גם לצרכים של המעמדות הצבאיים והבירוקרטיים.
חייו עד מינויו לווזיר גדול
אמג'זדה חוסיין נולד ב-1644 והיה בנו של חסן אאה קפרולו (Hasan Ağa Kypriljoti), אחיו של מהמט פאשא קפרולו, ומסיבה זו הוא כונה "amcazade" (אחיין). ידוע מעט עליו נעוריו והשכלתו. לאביו היו אחוזות חקלאיות בכפר הטורקי "קוזלוג'ה" (Kozluca) בבולגריה של ימינו וחוסיין הצעיר בילה שם את נעוריו. הוא בוודאי היה בעל השכלה טובה של סופר או צבאי קלאסי עות'מאני, שכן כאשר הוא מוזכר לראשונה הוא קצין מטה. הוא השתתף במערכה של המצור על וינה ב-1683, כקצין מטה גבוה בצבא העות'מאני מכיוון שעל העות'מאנים פיקד הווזיר הגדול, שהיה קרוב משפחתו. לאחר תבוסת העות'מאנים בקרב וינה והנסיגה לבלגרד, הוצא קארה מוסטפא להורג ואמג'זדה חוסיין נעצר בגלל יחסיו הקרובים למפקד שהוצא להורג.
ב-1684 הוא שוחרר מהכלא, אך נשלח הרחק ממרכז השלטון כמנהל מחוזות בדרגת. תחילה הוא מונה למושל של קרדק (Cardak) ליד גליפולי במיצרי הדרדנלים; לאחר מכן הוא קיבל דרגת וזיר וקיבל עבודה דומה אך יוקרתית יותר ב. בשנת 1691 לתקופה מסוימת הוא מונה למושל הזמני (קאימקאם) של איסטנבול וחזר לתפקידו העיקרי בדרדנלים. ב-1694 הוא מונה ל (מפקד הצי העות'מאני) והיה פעיל בעזרתו של בהשתלטות מחדש על כיוס מידי הוונציאנים בשנת 1695. על הצלחה זו מונה למושל כיוס. בשנת 1696 מונה שוב למושל הזמני של איסטנבול, אך עד מהרה נשלח לתפקיד המושל של בלגרד. באוגוסט 1697 הצבא העות'מאני בפיקודו של הסולטן מוסטפא השני היה במערכה צבאית נגד האוסטרים והגיע לבלגרד. במועצת המלחמה שתכננה מה לעשות הלאה, הציע אמג'זדה חוסיין פאשא שהצבא העות'מאני יטיל מצור על המבצר של ואראז'דין. עם זאת, אחרים טענו שעליו לצעוד לכיוון טמסוואר; הצעתם התקבלה והצבא העות'מאני הופתע והובס בצורה מוחצת ב
בתו נישאה ל, שהיה הווזיר הגדול לזמן קצר ב-1703.
כווזיר גדול
אמג'זדה חוסיין פאשא קפרולו מונה לווזיר הגדול ב-17 בספטמבר 1697, מיד לאחר התבוסה העות'מאנית הרת האסון בקרב זנטה ב-11 בספטמבר 1697. הסולטאן הבטיח לו שתהיה לו יד חופשית בממשלתו באימפריה ללא שום התערבות של הסולטאן. הסולטאן קיווה שבמהלך המשא ומתן לשלום שיתקיים בקרלוביץ, הוא יוכל להשתמש ביכולת המשפחתית כדי להשיג את התנאים הטובים ביותר לסיום המלחמה הארוכה נגד, קואליציה של מעצמות אירופאיות כולל מלוכת הבסבורג, האיחוד הפולני-ליטאי, הרפובליקה של ונציה ופיוטר הגדול מרוסיה. לאחר חודשים ארוכים של משא ומתן נחתם הסכם קרלוביץ ב-26 בינואר 1699. העות'מאנים ויתרו למלוכה ההבסבורגית, על כל המחוז העות'מאני של הונגריה כולל טרנסילבניה שנכבשה לאחר 1526; פודוליה הוחזרה לפולין ורוב דלמטיה ומוראה (חצי האי פלופונסוס בדרום יוון) עברו לוונציה. עם האובדן הכבד של החיילים המקצועיים בקרב זנטה והשטחים הגדולים שהועברו, התברר שיש לתקן את המערכת הצבאית העות'מאנית, המערכת הפיננסית והמערכות הבירוקרטיות המקיימות את הצבא והמדינה. משימה זו נפלה בעיקר על כתפיו של הווזיר הגדול אמג'זדה חוסיין פאשא קפרולו.
אמג'זדה חוסיין התחיל עם רפורמות כלכליות ופיננסיות. המס על טבק וקפה, שהוכפלו פי ארבע במהלך המלחמה כדי לספק מימון למאמץ צבאי, הופחתו במידה ניכרת וכך גם המיסים על מוצרי צריכה חיוניים, למשל סבון ושמן בישול. במהלך המלחמה נוצרו מיסים מיוחדים ועל כל מי שלא יכול היה לשלם העלאות מס חריגות אלו הוטל קנס כבד. אמג'זדה חוסיין ביטל הטלת מיסים יוצאי דופן אלה והכריז על חנינה ממס על מי שלא היה מסוגל לשלם ושנדרש לשלם קנסות כבדים. שיעורי המיסים המסורתיים הופחתו כך שיתאימו ליכולת התשלום. מטבעות שערכם נמוך שהוטבעו במהלך המלחמה הוחלפו במטבעות בעלי ערך מלא. חקלאים חדשים של טורקומנים נוודים, שוכנעו להתיישב במקומות כמו אורפה, מלטיה, אנטליה וקפריסין, שבהם ירד מספר האיכרים לרמות נמוכות מאוד. נעשו מאמצים לפתח בסיס ייצור חדש, במקום תעשיות מלאכה עות'מאניות הרוסות והחלפת היבוא מאירופה.
ואז בדק אמג'זדה חוסיין את גובה השכר של הצבא המקצועי. היניצ'רים, שמספרם הגיע ל-70,000 איש לפני הסכם קרלוביץ, שמתוכם רק 10,000 לוחמים בפועל, צומצמו ל-34,000 לוחמים; ואילו חיל התותחנים הצטמצם מ-6,000 ל-1,250. היה גיוס חדש לחיל הסיפאהים. באופן דומה, בוצעו רפורמה של ה המחוזיים על ידי ביטול השוחד והקפדה על תחזוקה והכשרה נאותה.
גם הצי אורגן מחדש בפיקודו של, שהיה בעל ברית קרוב של אמג'זדה חוסיין. לבסוף, צי חדש של גליאונים שהונעו באמצעות רוח החליף את ספינות המשוטים. גם קציני חיל הים ואנשי הצוות אורגנו מחדש באופן מלא ויצרו היררכיה שלמה של קצינים. אנשי צוות הגליאון בדרגים הנמוכים יותר שוכנו כראוי וקבוע בקסרקטינים; קיבלו שכר הוגן ואפילו על פרישתם חשבו לראשונה בצי העות'מאני. לבסוף, הבירוקרטיה של כתבנים של השלטון המרכזי ושל הארמון אורגנה מחדש, תוך פרישה של כתבנים ותיקים ובלתי יעילים והכנסת חדשים שהוכשרו בבתי ספר חדשים לכתבנים.
הסולטאן הושפע מאוד מהתבוסה בקרב זנטה, שם הוא נכח באופן אישי. הוא נתן לאמג'זדה חוסיין יד חופשית בניהול ממלכתו, הוא נסוג לחיי החצר, לא באיסטנבול אלא בארמון הישן באדירנה. יועצו הקרוב היה המורה הוותיק שלו, איש דת בשם פייזולה אפנדי, שאותו מינה לשייח' אל-אסלאם. עד מהרה הפך פייזולה אפנדי לקולו של הסולטאן. ברגע שנגמרו השפעות הסכם קרלוביץ, אסף סביבו פייזולה אפנדי קליקה של קרובי משפחה ובני ברית; החל למנות אותם לתפקידי מפתח במדינה והפך למרכז התככים נגד הווזיר הגדול אמג'זדה חוסיין. פייזולה אפנדי נתן לבנו פתהוללה אפנדי מינוי שהיה מעניק לו את תפקיד השייח' אל-אסלאם כאשר אביו יפרוש מהתפקיד. המינוי של שייח' אל-אסלאם על ידי באמצעות תורשה היה חסר תקדים לחלוטין, אבל לאמג'זדה חוסיין לא הייתה אפשרות להתערב בכך. מאז ואילך בכל פעם שהמדינה תחת אמג'זדה חוסיין החלה להשפיע לרעה על האינטרסים שלו, היה פייזוללה אפנדי מסוגל להתערב ולהפסיק החלת מדיניות זו. ביולי 1701 מת מצו מורטו חוסיין פאשה, שהיה בן בריתו של אמג'זדה חוסיין, ומאזן הכוחות העדין בין איסטנבול לאדירנה נטה לעבר פייזולה אפנדי באדירנה. זה כל כך תסכל את אמג'זדה חוסיין פאשה, עד שמחלתו הקשה מיוחסת לחוסר האונים הזה. לאחר המחלה ההיא בספטמבר 1702 התפטר אמג'זדה חוסיין פאשה מתפקיד הווזיר הגדול.
הוא עבר לגור באחוזתו בסיליברי, ליד איסטנבול. לפני סוף השנה נפטר באחוזתו. הוא נקבר ב (קבר) ברובע "סראצ'נבסי" (Sarachanebasi) באיסטנבול.
מנהל מוכשר ורפורמטור חשוב הפגין שוב את יכולתו של חבר משושלת קפרולו להשיב את הכוח העות'מאני על כנו לאחר משבר גדול, אך בסופו של דבר הוא הודח מתפקידו על ידי איש דת רב עוצמה.
אחת מאחוזות החוף העתיקות ביותר על הבוספורוס ליד הגשר התלוי הראשון, היא שרידים חלקיים של אחת שהייתה שייכת לו בשם "קפרולו אמג'זדה חוסיין יאליסי". נטען כי אמג'זדה חוסיין סקר את העותק הסופי של חוזה קרלוביץ בחלק נותר זה של האחוזה.
מאיר אדלר
מאיר אדלר (בכתיבה יידית: אדלער) הוא קלידן, זמר-יוצר, מפיק מוזיקלי, מעבד מוזיקלי, מלחין ובעל מנגן המשתייך לחסידות ויז'ניץ.
ביוגרפיה
אביו הרה״צ רבי מרדכי אדלר זצ״ל בן האדמו״ר מדזיקוב וויז׳ניץ נתניהזצ״ל הרב מרדכי אדלר זצ״ל, היה רב קהל 'מנחה חדשה-דז'יקוב' בבורו פארק
חיים אישיים
אדלר נולד בבני ברק ובגיל צעיר התייתם מאביו אז התחיל ללמוד פסנתר.
בגיל צעיר היה גר בבורו פארק עד שהתייתם מאביו בשנת ה'תשע"ד אירס את בנו בכורו עם ביתו של הנגיד הרב אשר אבא גרוס מארצות הברית.
קריירה מוזיקלית
אדלר משתייך לחסידות ויז'ניץ ועל כן מופיע ברוב אירועי החסידות כמו חתונות המתקיימות בחצר החסידות, כמו כן אדלר משתף רבות פעולה עם מקהלת חסידי ויז'ניץ ועם סולן החצר הזמר והחזן יעקב יהודה דסקל.
אדלר הביא את מוזיקת הטראנס אל תוך חצרות החסידים ואל המיינסטרים החרדי, מאז המוזיקה הזאת מנוגנת בכל חצר או קהילה חרדית, אדלר נחשב לגדול הקלידנים החסידים המנגן בכל האירועים הגדולים בציבור בארץ ובעולם, בתחילת שנותיו הוא והזמר אהרלה סמט היו צמד שניגנו בחתונות חרדיות, בהמשך שיתוף הפעולה התרחב בשורת דואטים שפרסמו יחד, ובהשתתפות אדלר באלבומים של סמט. שיתוף פעולה נוסף בין השניים כשהם נוסעים לשמח חולים בהתנדבות בבתי חולים.
מדי שנה מנגן אדלר בהילולת רבי שמעון בר יוחאי במירון. בשנת 2021 בעת האסון בהילולת רבי שמעון בר יוחאי היה אדלר כל העת על במת התזמורת, ואף הכריז שמות נעדרים, שנה לאחר מכן (2022) הוציא יחד עם זאנוויל ויינברגר ומקהלת מלכות סינגל בו הוא משתף בתחושות.
חלק מלחניו
אדלר הלחין עשרות שירים בסוגת המוזיקה החסידית. בין הזמרים להם הלחין: מנדי וייס, אהרלה סמט, יואלי גרינפלד,
אמה שאה
אמה שאה (בערבית: ايما شاه; נולדה ב-7 ביוני 1981) היא זמרת, מלחינה, פסנתרנית, גיטריסטית, שחקנית, תסריטאית, רקדנית ובמאית כוויתית ממוצא איראני.
ביוגרפיה
אמה למדה אופרה, צילום וסרטים. היא משכה תשומת לב באמצעות האקטיביזם שלה, השקפותיה הרדיקליות, נקודות מבט מעוררות מחלוקת ולעיתים קרובות גם אקסצנטריות.
את הופעת הבכורה שלה בתיאטרון היא עשתה במחזה Silence שנכתב על ידי הרולד פינטר. אחרי מחזה זה, היא הופיעה במחזה The rhinoceros שנכתב על ידי אז'ן יונסקו, The old women and the poet שנכתב על ידי יוקיומיסמיה, Debate between night and day שנכתב על ידי מוחמד אפנדי אל-גזירי ו-The Meteor שנכתבו על ידי דורינמט.
ב-2006, אמה ייסדה והקימה את הקבוצה "Anthropology", והצטרפה לשחקנים ממדינות שונות, עם הופעות, מחזות ושירים שמופעים בשפות שונות, כולל ערבית, אנגלית, צרפתית, יפנית וספרדית. היא הופיעה כזמרת, פסנתרנית, מלחינה ושחקנית באירועים מקומיים ובין-לאומיים שונים.
אמה הלחינה אוסף מחזות זמר בהשראת ספרים כמו Jesus, the Son of Human ו-The Prophet, שנכתבו על ידי ג'ובראן ח'ליל ג'ובראן, וביצעה אותם בפסנתר וגיטרה ב. היא גם שרה קאברים של אמנים ידועים ובין-לאומיים רבים. היא גם השתתפה במחזמר המוזיקלי We can not write on a black page. הסינגלים שלה כולל הסינגל "Shah" מדברים על סבה שאה חאן. היא שרה מילים שכתבו, בין השאר, על ידי איליא אבו מאדי, מאלק אספר ומירנדה לי.
ב-2019, אמה התחרה בקטגוריית הרומבה ב-Twin Cities Open 2019 שמתקיימת במיניאפוליס, והגיעה עד לגמר התחרות. היא הגיעה למקום ה-2 ברומבה הסגורה והמקום ה-3 ברומבה הפתוחה.
מחלוקת
אמה עוררה מחלוקת גדולה לאחר ששרה בעברית את "הבה נגילה" שהובילה לכך שהיא מואשמת בקידום הציונות והסדרת יחסי החוץ עם ישראל. סוכנויות חדשות בין-לאומיות, אמצעי תקשורת ערבים וישראלים סיקרו את הסיפור. לוס אנג'לס טיימס כתבה מאמר על הפרשה תחת הכותרת. היו דיווחים על העמדתה של אמה למשפט ודיווחים על איומים לחייה. אמה הסבירה כי שרה את השיר כשרצתה לעבור את הגבולות ולפרוץ את המחסומים לתמיכה בשלום אוניברסלי בין שני עמים.
חיים אישיים
אמה נולדה לאם איראנית ואב כוויתי. סבה, נסיך אפגני, עלה לפקיסטן ועבד כמרגל בריטי שעבד נגד גרמניה הנאצית. לאחר מלחמת העולם השנייה, הוא עבר לכווית ועבד כמכונאי בתחום הנפט. כאשר נסע לאיראן, התרשם מילדה שביקשה את ידו ולאחר ניסיונות רבים התחתן איתה. לאחר מכן נולדה להם בת שהתחתנה עם גבר כוויתי ממשפחה דתית, והתגרשו לאחר שנולדו להם מספר ילדים, כולל אמה. אמה התחתנה והתגרשה פעמים רבות.
ג'ונגקוק
ג'ון ג'ונג-קוק (בקוריאנית: 전정국; נולד ב-1 בספטמבר 1997), הידוע בפשטות כג'ונגקוק, הוא זמר-יוצר דרום קוריאני. הוא החבר והסולן הצעיר ביותר בלהקת הבנים הדרום קוריאנית BTS.
ביוגרפיה והשכלה
ג'ון ג'ונגקוק נולד ב-1 בספטמבר 1997, בבוסאן, קוריאה הדרומית. משפחתו מורכבת מהוריו ואחיו הבכור. הוא למד בבית הספר היסודי והחטיבה "באיקיאנג" שבפוסאן. כשהפך למתלמד, עבר לחטיבת הביניים סינגו שבסיאול. כשהיה צעיר, חלם ג'ונגקוק להיות שחקן בדמינטון, אולם לאחר שצפה בחבר הלהקה, , מבצע את השיר בטלוויזיה, זה גרם לו לרצות להיות זמר.
בשנת 2011, נבחן ג'ונגקוק באודישן לתוכנית הכישרונות הדרום קוריאנית  בדאיגו. על אף שלא נבחר, הוא זכה להצעות ליהוק משבע חברות בידור. בסופו של דבר, הוא בחר להיות מתלמד בחברת התקליטים ביג היט אנטרטיינמנט, לאחר שראה את RM, כיום חברו ללהקה ומנהיג BTS, בהופעה. במהלך קיץ 2012, נסע ג'ונגקוק ללוס אנג'לס על מנת לעבוד על כישורי הריקוד שלו לקראת הופעת הבכורה. ביוני 2012, הוא הופיע בקליפ "I'm Da One" של הזמר וחבר להקת 2PM,, וכן שימש כרקדן גיבוי ללהקת הבנות. בשנת 2017, הוא סיים ללמוד ב. בנובמבר 2016, הוא החליט לוותר על היבחנות ב-CSATs, בחינת הכניסה לאוניברסיטאות של קוריאה. החל משנת 2020, לומד ג'ונגקוק שידור ובידור באוניברסיטת הסייבר העולמית.
2013–הווה: BTS
ב-12 ביוני 2013, ערך ג'ונגקוק את הופעת הבכורה שלו כחבר בלהקת הבנים BTS, עם יציאת אלבום הסינגל. כחלק מ-BTS, הוא ביצע שלושה שירי סולו; רצועת הפופ הראשונה "Begin", שנכללה באלבומה השני של הלהקה, Wings, משנת 2016, אשר סיפרה את סיפורו של ג'ונגקוק על המעבר לסיאול בגיל צעיר כדי להפוך לזמר והביעה את הכרת התודה שלו כלפי חבריו, על שעזרו בו במהלך התקופה. השני, שיר פיוצ'ר באס בשם "Euphoria", שפורסם ב-5 באפריל 2018, לצד סרט קצר בן תשע דקות, כהקדמה לחלק השלישי בסדרת "Love Yourself" של BTS. גרסת האולפן המלאה נכללה באלבום האוסף Love Yourself: Answer של הלהקה, שיצא ב-24 באוגוסט 2018. "Euphoria" הופק על ידי DJ סוויפל והגיע למקום החמישי במצעד השירים מתחת להוט 100 של בילבורד. שיר הסולו השלישי, "My Time", נכלל באלבום האולפן הקוריאני הרביעי של הלהקה, Map of the Soul: 7, משנת 2020. "My Time" הוא שיר R&B העוסק בויתור על חוויות בגיל ההתבגרות בעקבות הקריירה שלו. השיר הגיע למקום ה-84 במצעד הבילבורד הוט 100 האמריקאי. "Euphoria" ו-"My Time" הן שתי רצועות הסולו של זמרי קיי-פופ ששהו לאורך התקופה הארוכה ביותר במצעד שירי העולם הדיגיטליים של בילבורד, לאחר ששהו לאורך 85 ו-81 שבועות במצעד, בהתאמה.
ג'ונגקוק זכה לקרדיט כמפיק הראשי של שניים משירי הלהקה: "Love is Not Over" ו-"Magic Shop".
ב-25 באוקטובר 2018, הוסמך ג'ונגקוק, לצד חבריו ללהקה, במעמד החמישי של מסדר ההצטיינות התרבותית על ידי נשיא קוריאה הדרומית. ביולי 2021, הוא מונה לשליח נשיאותי מיוחד לדורות עתידיים ותרבות על ידי הנשיא מון ג'יאה-אין, יחד עם שאר חברי BTS, על מנת לעזור "להוביל את סדר היום העולמי לדורות הבאים, כגון פיתוח בר-קיימה" ו-"להרחיב את המאמצים הדיפלומטיים ומעמדה העולמי של קוריאה הדרומית" בקהילה הבינלאומית.
2015–הווה: פעילויות סולו
בספטמבר 2015, השתתף ג'ונגקוק בקמפיין "One Dream, One Korea", ולקח חלק בשיתוף פעולה עם אמנים קוריאנים שונים לזכר מלחמת קוריאה. השיר יצא לאור ב-24 בספטמבר והושמע במופע One K, ב-15 באוקטובר, בסיאול.
בשנת 2016, לוהק ג'ונגקוק לפרק הפיילוט של "Flower Crew". הוא גם הופיע ב תוכנית "Celebrity Bromance", והתחרה בגרסת המקור הקוריאנית לתוכנית "הזמר במסכה", ששמה "King of Mask Singer", תחת השם "Fencing Man", בפרק 72.
ב-6 בנובמבר 2018, ביצע ג'ונגקוק את השיר "We Don't Talk Anymore" עם צ'ארלי פות' כחלק משיתוף פעולה מיוחד במהלך טקס פרסי המוזיקה של MBC פלוס X ג'יני. ג'ונגקוק כבר ביצע בעבר שתי גרסאות כיסוי של השיר, אחת כסולו ואחת עם חברו ללהקה, ג'ימין.
ב-4 ביוני 2020, הוציא ג'ונגקוק את השיר "Still With You", בחינם, בפלטפורמות שונות כמו SoundCloud, כחלק מחגיגות הבכורה השנתיות של BTS. השיר הופק על ידי ג'ונגקוק עצמו.
בפברואר 2022, ג'ונגקוק שר את הפסקול של "7Fates: Chakho", חדש בהשתתפות BTS. השיר, ששמו "Stay Alive", והופק על ידי חבר ה-BTS שוגה, זיכה את ג'ונגקוק בכניסת הראשונה שלו כסולן לבילבורד הוט 100 במקום ה-95, וכניסתו הראשונה כסולן לעשרת המובילים בבילבורד גלובל ללא ארצות הברית במקום השמונה. בבריטניה השיר הגיע למקום ה-89 במצעד הסינגלים הבריטי והפך לפסקול הקוריאני הראשון בהיסטוריה שנכנס למצעד. ב-12 ביוני שוחרר שיר חינמי, "My You", בהפקת ג'ונגקוק, כחלק מחגיגות יום השנה התשיעי של BTS. ב-24 ביוני יצא לאור "Left and Right", בו שיתף פעולה עם צ'ארלי פות'.
ב-20 בנובמבר פרסם ג'ונגקוק את הסינגל "Dreamers" כחלק מאלבום הפסקול הרשמי של גביע העולם 2022 בקטאר. מאוחר יותר באותו יום הוא הופיע בטקס הפתיחה של האירוע באצטדיון אל-בית וביצע את השיר יחד עם הזמר הקטארי פהאד אל-קובאיסי, וכך הפך לאמן הקוריאני הראשון ששר שיר רשמי של המונדיאל ושהופיע בטקס הפתיחה של האירוע. השיר הגיע למקום הראשון במצעד שירי העולם הדיגיטליים, במצעד השירים הדיגיטליים ובמצעדים נוספים ברחבי העולם. במאי 2023 הוכרז ג'ונגקוק כ החדש של קלווין קליין.
אמנותיות
בריאן הייאט מרולינג סטון תיאר את ג'ונגקוק כ"טנור בעל רגש ונשמה יוצאי דופן". קים מין-סוק, תיאר באתר המוזיקה הקוריאני Reputation את קולו כ"רך" ומתאים לשירים סנטימנטליים ובנוסף שיבח את יכולתו לשמור על אינטונציה יציבה גם בזמן הריקוד. מרי סירוקי מ-Consequence ציינה כי "סוג הקול שלו צלול ומיומן ונדמה כאילו נוצר עבור מוזיקת פופ". מבקר המוזיקה קים יאנג-דיי החשיב את הביצועים הווקאליים של ג'ונגקוק כצד החזק בשירי BTS כמו ו-"Lost", וכן שיר הסולו שלו "Euphoria", והעיר כי קולו "בולט במיוחד, הן בזכות הטכניקות והן בזכות יכולת ההבעה המפורטת שלו המייחסת הרבה נרטיב לתווים רגילים". בשנת 2023, מגזין רולינג סטון הכניס את ג'ונגקוק לרשימת 200 הזמרים הגדולים בכל הזמנים וכינה אותו כ-"זמר מוכשר ביותר" ש"קולע לצלילים גבוהים בקלות ומתייצב בהרמוניה עם חבריו [BTS] ללא מאמץ, נותן תמיד הרגשה של חדשנות למאזינים כמו ריפים ווקאליים בלתי צפויים השומרים על עניין".
השראה
בין האמנים אותם ציין ג'ונגקוק כהשראות המוזיקליות שלו נמנים ג'סטין ביבר, ג'סטין טימברלייק ואשר.
השפעה
בסקר שנערך על ידי חברת, דורג ג'ונגקוק כסלבריטאי השלישי האהוב ביותר בקוריאה הדרומית לשנת 2019. הוא נכלל לראשונה ברשימה בשנת 2016, כשדורג במקום ה-20, לאחר מכן, בשנת 2017 דורג במקום ה-17, ובשנת 2018 דורג במקום ה-8. ב-2018, דורג ג'ונגקוק במקום הראשון במשך 10 שבועות ברציפות ברשימת הסלבריטאים האהובים ביותר בסין של מגזין Hi China. ג'ונגקוק פופולרי גם ברשתות החברתיות בקרב המעריצים. בדצמבר 2018, זכה סרטון שלו שר באולפן לכמות הציוצים המחודשים הרבה ביותר בקוריאה הדרומית באותה השנה. אמנים שונים ציינו אותו כהשפעה ומודל לחיקוי, בהם הזמר והצמד.
הפופולריות של ג'ונגקוק זיכתה אותו בכינוי "Sold Out King", כיוון שפריטים שנודע כי הוא משתמש לעיתים קרובות נמכרים במהירות, בין היתר, נעליים,,  יין, רומנים כדוגמת  I Decided to Live as Me מאת קים סו-היון, שהפך לרב-מכר בקוריאה וביפן, וכן האנבוק. התקשורת הקוריאנית דיווחה כי ג'ונגקוק יצר טרנד אופנתי בתעשיית הבידור הקוריאנית הנקרא "האנבוק מודרני", לאחר שצולם כאשר הוא לבוש בהאנבוק, ומפורסמים שונים כמו, ועוד, החלו ללבוש בגדים דומים לאלו שלבש.
לפי מצעד אמצע השנה של גוגל, ג'ונגקוק היה הזמר הקיי-פופ המחופש ביותר לשנת 2019. הוא הגיע בשנית לראש המצעד בשנת 2020, ואף היה זמר הקיי-פופ המחופש ביותר ביוטיוב ב-2019 ו-2020. ברשת החברתית טאמבלר, הוא דורג במקום הראשון ב-'Top K-Pop Stars' במשך 3 שנים רצופות. בטוויטר, זכה ציוץ שלו בכמות הרבה ביותר של ציוצים מחודשים בשנת 2019, וציוץ אחר שלו זכה בכמות השנייה הגדולה ביותר של ציוצים מחודשים בשנת 2020. במרץ 2021, קבע ג'ונגקוק שיא חדש מכל הזמנים עבור כמות הצופים הגדולה ביותר בזמן אמת בפלטפורמה "V Live", כאשר עלה שידור הסולו החי שלו על 22 מיליון צופים בו זמנית. הוא שבר לראשונה את השיא באוקטובר 2018, כאשר הכמות הייתה מעל ל-3.7 מיליון צופים ברחבי העולם.